Electronic Games

Electronic Games estis la unua dediĉita videoluda magazino publikigita en UsonoPlunkett, Luke. "A Little Background On The World's First Ever Video Game Magazine". Kotaku. 29-a de decembro 2009. kaj estis eldonita de la 15-a de oktobro 1981 ĝis 1997 sub diversaj titoloj. Ĝi estis kunaŭtorita de Bill Kunkel, Joyce Worley, kaj Arnie Katz.

 Historio 
La historio de Electronic Games rilatas al la elektronika revuo Video. Komence, videoludoj estis malofte traktataj en la sekcio "VideoTest Reports" de Deeny Kaplan. En la somero de 1979, Video decidis lanĉi novan rubrikon dediĉitan al videoludoj. Arcade Alley tiam fariĝis regula rubriko kaj reprezentis la unuan ekzemplon de videoluda ĵurnalismo. Ĝi estis verkita de Bill Kunkel, Arnie Katz (komence sub la pseŭdonimo Frank T. Laney II) kaj Joyce Worley. La tri verkistoj fariĝis proksimaj amikoj, kaj en 1981 ili fondis la revuon Electronic Games. La revuo estis aktiva ekde la vintro de 1981, dum la ora epoko de arkadaj videoludoj kaj de la 16-bitaj videoludiloj, ĝis 1985. La magazino estis nedaŭre revivigita en la fruaj 1990-aj jaroj, sed malaperis en 1995 kaj estis renomita kiel Fusion.Katz, Arnie. The End of an Era—Hooray!, Electronic Games. Pg. 6. Julio 1995. ISSN 0730-6687.

 Arcade Awards 
Electronic Games estas rimarkinda pro la organizado kaj gastigado de la Arcade Awards aŭ Arkie Awards ( Arkadaj Premioj). Ili estis la unuaj oficialaj premioj pri la plej bonaj videoludoj de la jaro, laŭ pluraj premikategoriojWeston, D.B. "Greatest Moments in Video Game History" Paĝo 47. Eldonita 2011. Ĝi samtempe okazis en la rubriko "Arcade Alley" de la magazino Video. La premioj por ĉiu jaro okazis en januaro de la sekva jaro. Neniu ludo estis permesita gajni pli ol unu premion en la sama jaro.

 Referencoj 

 Eksteraj ligiloj 
  PDF-arkivo ĉe archive.org
  PDF-arkivo ĉe digitpress.com

Kategorio:Videoludaj gazetoj